
I  UPRAVLJANJE  TIMOVIMA
1.Radni tim – mali br ljudi sa komplementarnim veštinama koji sebe smatraju uzajamno odgovornim za ostvarenje zajedničkog cilja, dostizanje ciljnih performansi i poboljšanje međuzavisnih radnih procesa.
Prednosti timova: povećavaju zadovljstvo kupaca, kvalitet proizvoda i usluga, zadovoljstvo zaposlenih na poslu i kvalitet odlučivanja. 
Unakrsna obuka – obučavanje članova tima da obavljaju sve ili većinu poslova za koje su zaduženi ostali članovi tima. Zaposleni njome poboljšavaju svoje veštine, a timovi mogu normalno da funkcionišu ako 1 član ne dođe na posao, da otkaz...
Članovi tima poseduju različita znanja, veštine, sposobnosti i iskustva, pa tim može da sagleda probleme iz više perspektiva.
Nedostaci:  
1. Visoka početna fluktuacija zaposlenih (suočeni sa odgovornošću, naporima i učenjem koje timski rad zahteva, neki radnici odustaju)
2. Lenčarenje u kolektivu (ponašanje kada radnici ne ulažu dovoljno napora i ne obavljaju svoj deo posla). Češće se zapaža u većim grupama.
3. Nedostaci grupnog odlučivanja (jednoumlje, potrebno mnogo vremena da donesu odluku, problem dominacije manjine - kada 1 ili 2 čoveka učestvuju u diskusijama)
Timove treba koristiti kada:  za to postoji jasan razlog, posao ne može da se obavi ako ljudi ne rade zajedno, mogu da se obezbede nagrade za timski rad, na raspolaganju ima dovoljno resursa.
Timove ne treba koristiti kada: ne postoji jasan razlog, ljudi mogu da obave posao samostalno, nagrade dobijaju pojedinci, neohodni resursi nisu dostupni. 
2.VRSTE TIMOVA
Stepen autonomije je ključna razlika među timovima. Pokazuje u kojoj meri radnici imaju mogućnost izbora, slobodu i nezavisnost da odluče kako i kada će obavljati svoje poslove.
Najniži stepen autonomije imaju tradicionalne radne grupe – grupa sastavljena od dvoje ili više ljudi koji zajedn orade da bi postigli zajednički cilj. Nemaju odgovornost i kontrolu nad svojim radom.
Tim za podsticanje učešća zaposlenih – tim koji menadžmentu pruža savete i predloge u vezi sa konkretnim pitanjima.
Poluanatomna radna grupa – grupa koja ima autoritet da donosi odluke i rešava probleme u vezi sa osnovnim zadacima u proizvodnji ili pružanju usluga.
Samoupravni tim – tim koji upravlja svim osnovnim zadacima u proizvodnji ili pružanju usluga i kontroliše njihovo izvršenje.
Samodefinisani tim – tim koji poseduje karakteristike samoupravnih timova, ali takođe kontroliše i način organizovanja samog tima, radne zadatke i članove tima.
Posebne vrste timova:
Interfunkcionalni tim – tim sastavljen od zaposlenih iz različitih funkcionalnih oblasti organizacije. Članovi imaju različita znanja, obrazovanje i iskustvo.
Virtuelni tim – tim sastavljen od kolega iz različitih geografskih oblasti ili delova organizacije koji koriste telekomunikacione i informacione tehnologoje da bi izvršili organizacioni zadatak. Koriste e-poštu, video konferencije.. Ne sastaju se licem u lice pa zahteva manje vremena.
Projektni tim – tim koji je formiran da bi realizovao određene jednokratne projekte ili zadatke u ograničenom vremenskom periodu. (za razvoj novih proizvoda, izgradnju fabrika, kancelarija..)

 3. KARAKTERISTIKE radnih timova
3.1. Timske norme
Timovi vremenom razvijaju norme – neformalno usaglašeni standardi kojima se reguliše ponašanje tima. Stavljaju do znanja članovima tima šta se od njih očekuje.
3.2 Timska kohezija
Kohezija – u kojoj meri su članovi tima privrženi timu i motivisani da ostanu u njemu.
Podstiče saradnju, velikodušnost i spremnost članova da pomognu jedni drugima. 
Da bi se povećao nivo kohezije, svi članovi treba da učestvuju u sastancima i aktivnostima tima, da im bude obezbeđen zajednički radni prostor, da učestvuju u aktivnostima koje nisu povezane sa poslom. 
3.3. Veličina tima
Prava veličina je između 6 i 9 članova. Tim te veličine je dovoljno mali da članovi mogu dobro da se upoznaju i svakom članu pruža priliku da doprinese uspehu tima; a tim je dovoljno veliki da može da iskoristi raznovrsne veštine i  znanja svojih članova. 
3.4. Konflikt u timu 
Kognitivni konflikt (razlike u mišljenjima) utiče na povećanje performansi tima, dok je afektivni knflikt (emocionalne reakcije) povezan sa njihovim smanjenjem. 
Karakteristika kognitivnog konflikta je spremnost članova da ispitaju, uporede i pomire međusobne razlike da bi došli do najboljeg rešenja. 
Afektivni konflikt često izaziva neprijateljstvo, bes, nepoverenje, ozlojeđenost...
Kako održati „dobru borbu“? 
Razmotrite više informacija, definišite nekoliko alternativnih rešenja, utvrdite zajedničke ciljeve, koristite smisao za humor, stvorite ravnotežu moći, ne insistirajte na konsenzusu.
3.5. Faze u razvoju tima
a) formiranje – 1. faza u razvoju tima, u kojoj se članovi upoznaju, formiraju početne utiske i počinju da definišu timske norne.
b) previranje – 2.faza, koju karakterišu konflikti i nesuglasice jer se članovi spore povodom toga šta tim treba da radi i na koji način.
c) normiranje – 3.faza tokom koje članovi tima počinju da se privikavaju na svoje uloge, grupna kohezija raste i razvijaju se pozitivne timske norme.
d) delovanje – 4.faza tokom koje se performanske poboljšavaju pošto je tim sazreo i ppretvorio se u efektivnu i potpuno funkcionalnu jedinicu.
4. Poboljšavanje EFEKTIVNOSTI radnih timova
 4.1. Postavljanje ciljeva i prioriteta
Ciljevi treba da budu konkretni i izazovni. Postavljanjem konkretnog cilja, razjašnjavaju se prioriteti tima tako što se određuju jasna svrha i pravac delovanja. Izazovni ciljevi utiču na to koliko truda članovi tima ulažu. Smanjuje se lenčarenje u kolektivu.
Visoki ciljevi su izuzetno ambiciozni ciljevi koje radnici ne znaju kako da dostignu. 4 uslova moraju da se ispune da bi visoki ciljevi na pravi način motivisali tim: 1.timovi moraju da imaju visok stepen autonomije, 2.moraju da budu ovlašćeni da kontrolišu budžet, radni prostor, računare itd, 3. potrebno im je strukturalno prilagođavanje – mogućnost da se promene organizacione strukture, politike i prakse da bi se ispunili visoki ciljevi i 4. birokratski imunitet – mogućnost da se izvrše promene bez odobrenja menadžera. 
4.2. Izbor ljudi za timski rad

Faktor individualizma-kolektivizma – u kojoj meri određena osoba veruje da ljudi treba da budu dovoljni sami sebi i da je lojalnost prema samom sebi važnija od lojalnosti prema timu ili kompaniji. 
Timski nivo – prosečan nivo sposobnosti, iskustva, određenih karakteristika ličnosti ili nekog drugog faktora u timu. Visok timski nivo znači da tim ima vrlo iskusne članove. 
Raznovrsnost tima – razlike u sposobnosti, iskustvu, određenim karakteristikama ličnosti ili nekom drugom faktoru u timu.
4.3. Obuka timova
Članovi najčešće dobijaju obuku u interpersonalnim veštinama, kao što su slušanje, komunikacija, postavljanje pitanja i pružanje povratnih informacija; obuku u veštinama odlučivanja i rešavanja problema, tehničku obuku...
4.4. Nadoknade i priznanja za timove 
Mogu da budu nagrađeni za učešće u timu na 3 načina:
a) Plaćanje na osnovu veština – zaposleni se plaćaju za usvajanje dodatnih veština ili znanja.
b) Učešće u dobiti – kompanije sa radnicima dele finans dobit ostvarenu zahvaljujući poboljšanjima performansi, kao što su povećanje produktivnosti, smanjenje troškova...
c) Nefinansijske nagrade (majice, šolje za kafu, putovanja...) 

II  UPRAVLJANJE  SISTEMIMA  LJUDSKIH  RESURSA
Menadžment ljudskih resursa je proces pronalaženja, usavršavanja i zadržavanja pravih ljudi koji čine bazu kvalifikovane radne snage. 
1.Radno ZAKONODAVSTVO
1.1.Federalni zakoni o radu
(zakon o jednakim nadoknadama/ o građanskim pravima/ o diskriminaciji trudnica/ o sindikatima/ o zdravlju i bezbednosti na radu...)
Poslodavci ne smeju svojim odlukama da vrše diskriminaciju po osnovi pola, starosne dobi, veroispovesti, boji kože, nacionalnog porekla, invaliditeta... 
Stručna kvalifikacija bona filde – BFOQ je izuzetak od zakona o radu koji podrazumeva da je dozvoljeno koristiti polm starosnu dob, veroispovest i sl kao kriterijume za donošenje odluka o radnom odnosu, ali samo ako su ti faktori potrebni za normalno funkc. preduzeća.
1.2.Negativan uticaj i diskriminacija radnika

Nejednak tretman – namerna diskriminacija kada se, zbog rasne ili etničke pripadnosti, boje kože, pola, veroispovesti, namerno ne pružaju iste mogućnosti zapošljavanja, unapređenja itd.
Negativan uticaj – nenamerna diskriminacija kada se pripadnicima određene rase, pola ili etničke grupe nenamerno nanosi šteta ili se stavljaju u podređen položaj time što se odluke o njihovom zapošljavanju, unapređenju itd donose ređe nego za ostale radnike. 
Sudovi i agencije koriste pravilo četiri petine (80%) –koriste ga da bi utvrdili da li ima dokaza o negativnom uticaju; prekršeno je ako stopa selekcije u zaštićenoj grupi iznosi manje od 80% od stope selekcije u nezaštićenoj grupi.
1.3.Seksualno uznemiravanje

Oblik diskriminacije koji podrazumeva da je osoba izložena nepoželjnim pokušajima približavanja, zahtevima za seksualnim uslugama i drugim verbalnim/fizičkim postupcima seksualne prirode dok obavlja svoj posao.
Postoje 2 vrste:
a) quid pro quo – oblik seksualnog uznemiravanja kod koga pitanja za radni odnos (npr da li će zaposlen biti unapređen) zavise od toga da li ta osoba pristaje da bude podvrgnuta seksualnom uznemiravanju.
b) neprijateljsko radno okruženje – oblik seks.uznemiravanja do koga dolazi kada se nepoželjnim i ponižavajućim ponašanjem sa seksualnom konotacijom stvara uvredljivo okruženje za rad.

2. REGRUTOVANJE
Proces formiranja baze kvalifikovanih kandidta za posao. 
2.1.Analiza posla
-svrsishodan, sistematski proces sakupljanja informacija o važnim faktorima vezanim za rad na određenom radnom mestu. Infor.koje se sakupljaju odnose se na: radne aktivnosti, alate i opremu, raspored rada, znanje/veštine...
Rezultati analize su:
Opis posla – pismeni opis osnovnih zadataka, dužnosti i odgovornosti zaposlenog.
Specifikacija posla – prikaz kvalifikacija potrebnih za uspešno obavljanje posla. 
2.2.Interno regrutovanje
-je proces formiranja baze kvalifikovanih kandidata od ljudi koji već rade u kompaniji. 
2 metoda: 
Interno objavljivanje poslova – oglašavanje slobodnih radnih mesta postojećim zaposlenima putem oglasnih tabli, kompjutera itd.
Putanja karijere – planirani redosled radnih mesta prema kome zaposleni mogu da napreduju unutar organizacije. (predstavnik prodaje može napredovati u menadžera prodaje...)
2.3.Eksterno regrutovanje
-je proces formiranja baze kvalifikovanih kandidata od ljudi izvan kompanije. 
Metode: oglašavanje (novine, radio, tv..), preporuke zaposlenih, samoinicijativno prijavljivanje, spoljne organizacije (univerziteti, stručne šk..), servisi za zapošljavanje, veb-sajtovi...

3. SELEKCIJA
-Proces sakupljanja informacija o kandidatima za posao s ciljem da se odluči kome treba ponuditi posao. 
Provera validnosti – proces tokom koga se utvrđuje koliko dobro test ili procedura selekcije predviđaju budući učinak na radnom mestu. 
3.1.Formulari i radne biografije
-prvi način selekcije s kojim se većina kandidata susreće kada traži posao. Sadrže informacije o osnovnim podacima kandidata (ime i prezime, adresa, telefon, radno iskustvo..)
3.2.Provera referenci i biografija 
-Procedure koje se koriste da bi se proverila tačnost podataka koje kandidati pružaju o sebi i da bi se otkrili negativni podaci koji nisu navedeni. 
3.3. Testovi
a) Testovi specifičnih sposobnosti (potencijala) – pokazuju u kojoj meri kandidat poseduje određenu vrstu sposobnosti potrebnu za uspešno obavljanje posla. 
b) Testovi kognitivnih sposobnosti – mere sposobnsoti kandidata, kao što su: perceptivna brzina, razumevanje verbalnih iskaza, numerička sposobnost, sposobnost rasuđivanja...
c) Ankete za prikupljanje biografskih podataka – ankete u kojima se kandidatima postavljaju pitanja o njihovoj biografiji i životnim iskustvima. Sadrži preko 100 pitanja. 
d) Testovi na uzorku rada – testovi koji zahtevaju da kandidat izvrši zadatke koji se zaista obavljaju na poslu. Vrlo su realni, ali i skupi.
Centri za procenu – niz simulacija menadžerskog posla koje više posmatrača ocenjuje da bi utvrdili koliko su kandidati sposobni da obavljaju posao menadžera. (2-5 dana) 
Često koriste: 
-vežbe „prijemnog sandučeta“ – kandidati imaju ograničeno vreme da pročitaju materijale u sandučetu, da ih razvrstaju po važnosti i da odluče kako će postupati sa svakim od njih.
- grupne diskusije bez lidera – grupa od 6 kandidata dobija oko 2 sata da reši problem, ali niko nije ovlašćen da vodi diskusiju. 
3.4. Intervjui
- usmeni razgovor ispitanika i ispitavača koji ima za cilj dolaženje do određenih podataka o ispitaniku na osnovu njegovih odgovora na postavljena pitanja.

U nestruktuiranim intervjuima pitanja se postavljaju po želji ispitivača. Struktuirani intervjui se obavljaju po unapred pripremljenom obrascu. Kod polustruktuiranog veći deo (oko 80%) je zasnovan na pripremljenim pitanjima, a mali deo na otvorenim pitanjima.
Postavljaju se 4 vrste pitanja: situaciona (kako bi se ponašali u određenim situacijama), bihevioralna (kako su se ponašali u prethodnim situac.), biografska (radno iskustvo..) i pitanja kojima se proverava poznavanje posla. 

4. OBUKA
-Pružanje prilika zaposlenima da steknu veštine, iskustvo i znanje koji su im potrebni da bi obavljali svoj posao ili poboljšali svoj radni učinak.
4.1. Utvrđivanje potreba za obukom
Utvrđuju se nedostaci u radu, slušaju žalbe kupaca, ispituju zaposleni...
Analiza potreba – proces identifikovanja potreba zaposlenih za obukom i razvrstavanja tih potreba po važnosti. 
4.2.Metodi obuke
filmovi i video-materijali, predavanja, planirano čitanje, studije slučajeva, savetovanje, grupne diskusije, obuka na radnom mestu, igranje uloga, simulacije i igre, obuka uz korišćenje računara.... Prednosti e-obuke: zaposleni ne moraju da napuštaju radna mesta i putni troškovi znatno manji. Mane: zahteva veliku investivciju u računare i mrežnu vezu za sve zaposlene, mnogi je smatraju dosadnom i neprivlačnom. 
4.3. Procena rezultata obuke
Može da se proceni na 4 načina: na osnovu reakcija (koliko su polaznici zadovoljni programom), na osnovu naučenog (koliko su zaposleni poboljšali svoje znanje i veštine), na osnovu ponašanja (koliko su zaposleni promenili ponašanje na poslu) i na osnovu rezultata (koliko je doprinela poboljšanju poslovnih performansi – povećanje prodaje).

5. PROCENA RADNOG UČINKA
Proces tokom koga se procenjuje koliko dobro zaposleni obavljaju svoje poslove.
5.1.Precizno merenje radnog učinka
Objektivna merila radnog učinka – mere koje se lako i direktno računaju ili kvantifikuju. (autput, škart, prodaja, žalbe kupaca..)
Skala zasnovana na posmatranju ponašanja (BOS) – pokazuje koliko često zaposleni ispoljavaju određene oblike ponašanja karakteristične za dimenzije posla koje su ključne za dobar radni učinak. 
Obuka ocenjivača – obuka osoba koje procenjuju radni učinak zaposlenih da izbegnu greške u ocenjivanju i povećaju preciznost svojih ocena. 
5.2. Pružanje povratnih infor.o radnom učinku 
Informacije „od 360 stepeni“ – proces procene radnog učinka tokom koga se povratne informacije pribavljaju od šefa, podređenih, kolega i samih radnika. 
6. NADOKNADE za zaposlene i PRESTANAK radnog odnosa 
Nadoknada predstavlja finansijske i nefinansijske nagrade koje organizacije daju zaposlenima u zamenu za njihov rad. 
Prestanak radnog odnosa – kada zaposleni dobrovoljno ili nedobrovoljno napušta organizaciju.
6.1. Odluke o nadoknadama:
a) Odluke o visini zarade – odluke o tome da li radnicima treba isplaćivati zarade koje su niže, više ili jednake aktuelnoj tržišnoj ceni rada.
Procenom poslova se utvrđuje vrednost svakog radnog mesta u kompaniji tako što se utvrđuje tržišna vrednost znanja, veština i kvalifikacija neophodnih za taj posao. 
b) Odluke o varijabilnosti zarade – u kojoj meri zarada zaposlenih varira u zavisnosti od individualnih i organizacionih performansi. 
Plaćanje po komadu – sistem nagrađivanja prema kome se zaposlenima plaća unapred definisana cena za svaki artikal koji proizvedu.
Provizija – sistem nagrađivanja prema kome zaposleni zarađuju procenat od svake prodaje koju zaključe.
Udeo u profitu – sistem nagrađivanja prema kome kompanija isplaćuje procenat svojih profita zaposlenima kao dodatak na redovnu nadoknadu.

Plan uključivanja zaposlenih u vlasništvo ESOP – sistem nagrađivanja prema kojem se zaposlenima dodeljuju akcije kompanije kao dodatak na redovnu nadoknadu.
Opcije na akcije – pružaju zaposlenima da kupe akcije po utvđenoj ceni.
c) Odluke o platnoj strukturi – odnose se na razlike u nivoima zarada koje ljudi u kompaniji primaju. 
6.2. Otpuštanje radnika
Otpuštanje ne treba da bude 1.opcija, zaposlenima treba pružiti šansu da promene ponašanje, uz odgovarajuća upozorenja. Treba ih otpustiti samo kada za to postoji dobar razlog.
Neosnovano otpuštanje – pravno načelo prema kome poslodavci za otpuštanje radnika moraju da imaju razlog povezan sa poslom.
6.3. Smanjivanje organizacije 
Smanjivanje je planirano ukidanje radnih mesta u kompaniji.
Usluge podrške u pronalaženju novog posla – savetovanje u vezi sa pronalaženjem posla koje se nudi zaposlenima otpuštenim zbog smanjivanja kompanije. (pisanje biografija...)
6.4. Penzionisanje 
Podsticajni program za prevremeno penzionisanje ERIP – nude se finansijsk koristi zaposlenima da bi se podstakli na prevremeno penzionisanje. 
Fazno penzionisanje – pristup koji zaposlenima omogućava da pre odlaska u penziju naprave postepeni prelaz tako što će određeni vremenski period imati skračeno radno vreme.
6.5. Fluktuacija zaposlenih 
Gubitak zaposlenih koji svojevoljno odlučuju da napuste kompaniju. 
Funkcionalna fluktuacija – gubitak zaposlenih sa slabim radnim učinkom koji svojevoljno odlučuju da napuste kompaniju.
Disfunkcionalna fluktuacija – gubitak zaposlenih sa dobrim radnim učinkom.

III UPRAVLJANJE  POJEDINCIMA I  RAZNOVRSNOM RADNOM SNAGOM
1.RAZLIČITOST
Niz demografskih, kulturnih i ličnih razlika među zaposlenima i kupcima jedne organizacije.
1.1. Afirmativna akcija
-Planski koraci koje organizacija preduzima da bi manjinskim grupama i ženama obezbedila mogućnost da se zaposle. 

Razlike između afirmativne akcije i različitosti je što je afirmativna a.ograničena na demografske karakteristike (pol, rasna pripadnost), a različitost obuhvata demografske, kulturne i lične razlike.
Drugo, afirmativna akcija predstavlja politiku kojom se aktivno stvara razičitost, a različitost može da postoji i ako organizacije ne preduzmu planske korake da bi je stvorile.
Treće, afirmativna akcija je zakonska obaveza, a različitost nije.
Četvrto, svrha programa afirmacije je da se nadoknad šteta uzrokovana ranijom diskriminacijom i da se svima pruže jednake mogućnosti bez obzira na boju kože i sl., a svrha programa o različitostima je da se stvori pozitivno radno okruženje u kome niko nije u povlašćenom ili podređenom položaju.
1.2.Različitost je korisna za poslovanje
Koristi:
a) ušteda (smanjuje stope fluktuacije, koja iznosi oko 90% plate, odsustvovanja zaposlenih s posla, programi o različitostima pomažu kompanijama da izbegnu tužbe...)
b) privlačenje i zadržavanje talentovanih radnika
c) podsticanje poslovnog rasta (kada imaju raznovrsnu radnu snagu, kompanije mogu bolje da razumeju potrebe raznovrsnije baze kupaca).
2 RAZLIČITOST POVRŠINSKOG NIVOA
Razlike koje se lako uočavaju, obično ne mogu promeniti i koje je lako izmeriti, kao što su starosno doba, pol, rasna/etička pripadnost i fizički invaliditet.
2.1. Starosna dob
Diskriminacija po osnovu starosne dobi – drugačije ophođenje prema ljudima (npr. pri zapošljavanju, unapređivanju...) zbog njihove starosne dobi.  
2.2. Pol
Diskriminacija po osnovu pola – kada se prema ljudima postupa drugačije zbog njihovog pola. 
Stakleni plafon – nevidljiva prepreka koja sprečava žene i pripadnike manjinskih grupa da napreduju do najviših pozicija u organizaciji. 
2.3. Rasna/etička pripadnost
Diskriminacija po osnovu rasne i etičke pripadnosti – drugačije postupanje prema ljudima zbog njihove rasne ili etičke pripadnosti. 
2.4. Mentalni ili fizički invaliditet
Invaliditet je mentalni ili fizički poemećaj koji znatno ograničava jednu ili više osnovnih životnih aktivnosti. 
Diskriminacija po osnovu invaliditeta – drugačije postupanje prema ljudima sa invaliditetom.
Osobe sa senzornim invaliditetom (slepilo, gluvoća) imale su više stope zaposlenosti, dok su osobe sa invaliditetom koji ograničava motorne veštine i sposobnost da se staraju o ličnoj higijeni bile najslabije zastupljene.
Kompanije treba da prilagode uslove takvim osobava, tako što će promeniti radne rasporede, izvršiti preraspodelu poslova, izmeniti opremu i obezbediti pomoć kada je to potrebno.
3. RAZLIČITOST DUBINSKOG NIVOA
-Razlike koje zapažamo na osnovu verbalnih i neverbalnih oblika ponašanja i to samo ako smo u dužem kontaktu s drugima, kao što su ličnost, stavovi...
Socijalna integracija – koliko su članovi grupe ili organizacije psihološki motivisani da rade zajedno da bi postigli zajednički cilj. 
Dispozicija – sklonost da se na situacije i događaje reaguje na unapred određen način. 
Ličnost – relativno stabila nskup stavova, emocija i oblika ponašanja koji se vremenom ispoljava i na osnovu koga se ljudi razlikuju jedni od drugih. 
5 dimenzija ličnosti:
Ekstrovertnost –  u kojoj meri je neko aktivan, samopouzdan, druželjubiv, pričljiv i energičan u kontaktu s drugima. Introvertnost suprotno od toga (stidljivi, tihi, povučeni...).
Emocijalna stabilnost – koliko neko nije sklon da se ljuti i bude depresivan, nervoza, emotivan, nesiguran ili razdražljiv. Emocionalno stabilni ljudi dobro reaguju na stres.
Prijatnost – koliko je neko kooperativan, ljubazan, fleksibilan, spreman da oprosti, dobrodušan, tolerantan i sklon da veruje drugima. 
Savesnost – koliko je neko organizovan, vredan, ostrajan, temeljan i orijentisan na rezultate.
Otvorenost za iskustva – koliko je neko radoznao, slobodouman, otvoren za nove ideje, iskustva, spontan i speman da prihvati dvosmislene, nejasne informacije.  

4. UPRAVLJANJE RAZLIČITOSTIMA
4.1.Paradigme različitosti
-Opšti pristupi ili strategije za upravljanje različitostima. 
Metode/paradigme za upravljanje različitostima: 
a) Paradigma diskriminacije i pravičnosti – usmerena na jednake mogućnosti, pravedan tretman, regrutovanje pripadnika manjinskih grupa i poštovanje zakona o jednakim mogućnostima za zapošljavanje. Najzastupljeniji metod.
b) Paradigma pristupa i legitimnosti – usmerena na prihvatanje i uvažavanje razlika s ciljem da obezbedi da različitosti budu usklađene sa različitostima među kupcima, dobavljačima...
c) Paradigma učenja i efektivnosti – usmerena na to da se različitosti dubinskog nivoa (stavovi, uverenja, vrednosti) integrišu u stvarne radne aktivnosti organizacije.
Organizacioni pluralizam – radno okruženje u kome su svi članovi opunomoćeni da pruže doprinos kojim se povećavaju koristi za organizaciju, kupce i njih same i u kome se individualnost člana poštuje tako što se ljudi ne segmentiraju na osnovu njihovog članstva u određenoj grupi.

4.2. Obuka i prakse vezane za različitosti
Dve vrste programa obuke:
-Obuka za podizanje svesti o različitostima – sprovodi se s ciljem da se zaposleni obaveste o pitanjima vezanim za različitost i da se podstaknu da preispitaju pretpostavke ili stereotipe koje imaju o drugima. 
Test implicitnih asocijacija IAT određuje koliko ljudi povezuju pozitivne ili negativne misli sa crncima, belcima, muškarcima, ženama, mlađima, starijima...
- Obuke u veštinama upravljanja različitostima – zaposleni uče praktične veštine koje su im potrebne za upravljanje raznovrsnom radnom snagom, kao što su fleksibilnost, prilagodljivost, pregovaranje, rešavanje problema, prevazilaženje konflikata...
Ispitivanje različitosti – procena tokom koje se mere stavovi zaposlenih i menadžera, istražuje koliko su ljudi u povlašćenom ili podređenom položaju tokom zapošljavanja, unapređivanja i analiziraju procedure vezane za različitosti. 
Formiranje mešovitih parova – program u kome se dvoje ljudi različitog kulturnog porekla, pola ili rasne/etičke pripadnosti udružuju da bi se bliže upoznali i promenili stereotipna uverenja i stavove. 

IV MOTIVACIJA 
Motivacija je skup faktora koji pokreću i usmeravaju ljude i podstiču ih da istraju u svojim naporima da dostignu određeni cilj. 
Pokretanje napora – izbori koje ljudi prave kada odlučuju koliko će napora uložiti u posao.
Usmeravanje napora – izbori koje ljudi prave kad odlučuju u šta će uložiti napor.
Istrajnost u naporima – koliko će dugo ljudi ulagati napore pre nego što ih smanje.
1.OSNOVI MOTIVACIJE
1.1.Napor i učinak
radni učinak = motivacija x sposobnost x situaciona ograničenja
Radni učinak – koliko dobro neko ispunjava zahteve radnog mesta
Motivacija – koliko se neko trudi da dobro obavlja posao 
Sposobnost – u kojoj meri radnici poseduju znanje, veštine za uspešno obavljanje posla
Situaciona ograničenja – alati, politike i resursi.
1.2. Zadovoljavanje potreba
Potrebe su fizički ili psihološki zahtevi koji moraju da budu zadovoljeni da bi se obezbedili opstanak i blagostanje. 
Tri teorije potreba: 
a) Maslovljeva hijerarhija potreba ukazuje na to da ljude motivišu fiziološke potrebe (hrana i voda), potrebe za sigurnošću (fizičkom i ek.), potrebe za pripadanjem (prijateljstvo, ljubav), potrebe za poštovanjem (postignuće, priznanje) i potrebe za samoostvarenjem.
b) Alderfer je u teoriji ERG sveo te porebe na 3 kategorije: egzistencijalne (fiziološke i potrebe za sigurnošću), povezivanje (pripadanje) i razvoj (poštovanje i samoostvarenje). 
c) prema Meklelandovoj teoriji ljude motivišu potrebe za povezivanjem (da se dopadnu i budu prihvaćeni), potreba za postignućem (da ostvare izazovne ciljeve) i potreba da imaju moć.
Dve kategorije potreba: 
-potrebe nižeg reda, tiču se sigurnosti i fizioloških i egzistencijalnih zahteva.
-potrebe višeg reda, vezane za odnose (pripadanje, povezivanje), izazove i uspehe i moć.
1.3. Spoljašnje i unutrašnje nagrade
Spoljašnje nagrade (zarade, akcije, unapređenja..) su opipljive i vidljive drugima i daju se zaposlenima pod uslovom da izvršavaju određene zadatke ili se ponašaju na određeni način. 
Kompanije ih koriste da motivišu ljude da se pridruže organizaciji, da redovno dolaze na posao, da ga dobro obavljaju i da ostanu u organizaciji.
Unutrašnje nagrade- same po sebi proizilaze iz obavljanja određenog zadatka ili aktivnosti.
(osećaj postignuća i uspeha, odgovornosti, šansa da se nauči nešto novo ili sarađuje sa drugima, uživanje u izvršavanju zanimljivog zadatka...)
1.4. Motivisanje korišćenjem osnovnog modela 
Koraci koje menadžeri mogu da preduzmu da motivišu zaposlene da ulože više napora u rad: da pitaju ljude koje su njihove potrebe, da zadovolje prvo potrebe najnižeg reda, da znaju da se potrebe menjaju i na kraju da pruže šanse za zadovoljenje potreba najvišeg reda. 
2. TEORIJA JEDNAKOSTI
-ili teorija pravičnosti, tvrdi da će ljudi biti motivisani kada uoče da se prema njima pravično postupa. 
2.1. Komponente teorije jednakosti
- Inputi su doprinosi koje zaposleni daje organizaciji. (obrazovanje, obuka, iskustvo, napor..)
- Autputi su nagrade koje zaposleni dobijaju za doprinose koje daju organizaciji (zarada, statusni simboli, titule..)
- Referentne osobe su drugi ljudi sa kojima se pojedinac poredi da bi utvrdio da li se prema njemu postupa pravično. 
Odnos autput/input (A/I) je shvatanje zaposlenog o tome u kakvom su odnosu nagrade dobijene od organizacije sa doprinosima koje zaposleni daje organizaciji.
Nejednakost se ispoljava u dva oblika:
- Potplaćenost je oblik nejednakosti koji podrazumeva da, u odnosu na inpute, dobijate manje nagrada (autputa) nego što vaša referentna osoba dobija.
- Preplaćenost podrazumeva da, u odnosu na inpute, dobijate više nagrada (autputa) nego vaša referentna osoba.
2.2. Kako ljudi reaguju na nejednakosti
Oni koji uoče da su nedovoljno nagrađeni – smanjuju ili ograničavaju svoje inpute, tj napor; -traže povećanje autputa (povišicu..) šefu, sindikatima, sudovima; -uspostavljaju jednakost tako što na emocionalnom planu koriguju svoj odnos A/I referentnih osoba; -ili menjaju referentnu osobu (porede se s nekim drugim)
2.3. Motivisanje korišćenjem teorije jednakosti
Menadžeri treba -da uoče i otklone veće nejednakosti, -da smanje inpute zaposlenih i –da se uvere da su procesi odlučivanja pravični. 
Teorija jednakosti je usmerena na:
- distributivnu pravdu – koliko je raspodela autputa i nagrada pravična
- proceduralnu pravdu – stepen pravičnosti procesa koji se koriste za odlučivanje o raspodeli nagrada. 
3. TEORIJA OČEKIVANJA
-Teorija prema kojoj će ljudi biti motivisani u onoj meri u kojoj veruju da će njihovi napori rezultirati dobrim učinkom, da će dobar učinak biti nagrađen i da će im biti ponuđene privlačne nagrade. 
3.1.Komponente teorije očekivanja
motivacija = valenca x očekivanje x instrumentalnost
Valenca – privlačnost ili atraktivnost nagrade ili autputa.
Očekivanje – uočeni odnos između napora i učinka.
Instrumentalnost – uočeni odnos između učinka i nagrada.
3.2. Motivisanje korišćenjem teorije očekivanja 
Koraci koje menadžeri mogu da preduzmu: -sistematski da skupljaju informacije da bi ustanovili šta zaposleni žele od svog posla (mogu direktno da ih pitaju); - da nagrade povežu sa individualnim učinkom na način koji je jasan zaposlenima; -da osnaže zaposlene i omoguće im da donose odluke.
4. TEORIJA POTKREPLJENJA
-Teorija po kojoj će se ponašanje koje je praćeno pozitivnim posledicama ispoljavati češće, a ponašenje praćeno negativnim posledicama ispoljavati ređe.
Potkrepljenje je proces promene ponašanja menjanjem posledica koje prate određeno ponašanje. 
Uslovi potkrepljenja su uzročno-posledične veze između ispoljavanja određenih oblika ponašanja i određenih posledica. 
Režim potkrepljenja su pravila kojima se određuje koji će oblici ponašanja biti potkrepljeni, koje će posledice pratiti te oblike ponašanja i prema kom režimu će se te posledice javljati.
4.1. Komponente teorije potkrepljenja
Pozitivno potkrepljenje – ono kojim se ponašanje pojačava zato što je praćeno pozitivnim posledicama. 
Negativno potkrepljenje – ono kojim se ponašanje pojačava tako što se ukida negativna posledica kada zaposleni ispolje određeno ponašanje. 
Kažnjavanje – potkrepljenje kojim se ponašanje suzbija zato što je praćeno neželjenim posledicama
Gašenje – potkrepljenje kojim se ne dozvoljava da pozitivna posledica nastavi da prati ponašanje koje je do tada potkrepljivano. 
4.2. Režimi za davanje potkrepljenja 
Kontinuirani režim potkrepljenja – posledica prati ponašanje kad god se ono ispolji.
Parcijalni režim potkrepljenja – posledice prate ponašanje nakon što prođe određeno ili prosečno vreme ili nakon što se ponašanje ponovi određeni br puta. 
Četiri vrste parcijalnih režima: 
Režim potkrepljenja sa fiksnim intervalom – režim u kome posledice prae ponašanje nakon što prođe fiksni vremenski period. (plata 1 mesečno)
Režim potkrepljenja sa varijabilnim intervalom – režim u kome posledice prate ponašanje nakon različitih vremenskih perioda koji variraju. 
Režim potkrepljenja sa fiksnim odnosom – režim u kome posledice prate ponašanje nakon što se ono ponovi određeni br puta. 
Režim potkrepljenja sa varijabilnim odnosom – režim u kome posledice prate ponašanje nakon različitog br ponavljanja koji varira. 
4.3. Motivisanje korišćenjem teorije potkrepljenja
Fred Lutans kaže da motivisanje treba da se odvija u 5 koraka: 
- Identifikacija-odnosi se na utvrđivanje ključnih oblika ponašanja povezanih s radnim učinkom,
- Merenje početne učestalosti tih obliak ponašanja,
- Analiza uzroka i posledica tih oblika ponašanja,
- Intervencija – promena organizacije korišćenjem pozitivnih i negativnih potkrepljenja radi povećanja učestalosti tih ključnih oblika ponašanja. 
- Procena koliko je intervencijom zaista promenjeno ponašanje radnika. 
5. TEORIJA POSTAVLJANJA CILJEVA
-Teorija prema kojoj će ljudi biti motivisani u onoj meri u kojoj prihvataju konkretne, izazovne ciljeve i dobijaju povratne informacije o svom napretku u ostvarenju tih ciljeva. 
Cilj – meta ili rezultat koji neko pokušava da dostigne.
5.1.Komponente teorije postavljanja ciljeva
Jasnost ciljeva – koliko su ciljevi detaljno, precizno i nedvosmisleno definisani.
Složenost ciljeva – koliko su ciljevi teški ili izazovni.
Prihvatanje ciljeva – u kojoj meri ljudi razumeju i prihvataju ciljeve
Povratne informacije o učinku – informacije o kvalitetu ili kvantitetu ostvarenih rezultata koje pokazuju da li se ostvaruje napredak u dostizanju određenog cilja.
5.2. Motivisanje korišćenjem teorije postavljanja ciljeva
Najjednostavniji i najefektivniji način da se radnici motivišu jeste da im se postave konkretni, izazovni ciljevi.  Drugo, menadžeri treba da se uvere da radnici zaista prihvataju organizacione ciljeve. Treće, menadžeri treba često da pružaju zaposlenima konkretne povratne informacije o njihovom učinku.

V  LIDERSTVO
Liderstvo je proces tokom koga se utiče na druge da ostvare grupne ili organizacione ciljeve.
1.Lideri naspram menadžera:
Lideri: brinu da se uradi ono što je ispravno, počinju od pitanja „šta treba da radimo?“, usresređeni na konkretne i opšte ciljeve, orijentisani na dugoročnu perspektivu, inspirišu i motivišu druge da sami pronađu rešenja. 
Menadžeri: brinu da se ono što se radi uradi na pravi način, počinju od pitanja „kako ono što radimo da radimo najbolje?“, usresređeni na produktivnost i efikasnost, orijentisani na kratkoročnu perspektivu, rešavaju probleme da bi drugi mogli da obavljaju posao.
2.1.Liderske osobine
Teorija karakternih osobina – teorija o liderstvu prema kojoj efektivni lideri poseduju sličan skup osobina ili karakteristika. 
Osobine su realtivno stabilne karakteristike, kao što su sposobnosti, psihološki motivi ili dosledni obrasci ponašanja. 
Lideri se razlikuju od osoba koje nisu lideri po: jakoj volji (potreba za postignućima, motivacija, upornost), želji da predvode druge (da imaju vodeću ulogu), poštenju (iskren odnos sa drugima), integritetu (u kojoj meri lideri rade ono što su rekli da će uraditi), samopouzdanju, emocionalnoj stabilnosti (ostaju staloženi), poznaju posao (razumeju ključne probleme kompanije) i imaju veće kognitivne sposobnosti (inteligentni su).
2.2.Lidersko ponašanje
Dva osnovna oblika ponašanja ključna za uspešno liderstvo su: 
- Iniciranje strukture (briga za proizvodnju) – u kojoj meri lider strukturiše uloge svojih sledbenika tako što im postavlja ciljeve, daje uputstva, definiše rokove i deli zadatke.
- Obzirnost (briga za ljude) – u kojoj meri je lider ljubazan, pristupačan, spreman da podrži zaposlene i pokaže da brine o njima. (slušanje problema, briga zaposlenih, savetovanje..)
Liderski stil – način na koji se lider uglavnom ponaša prema sledbenicima. 
3. FIDLEROVA KONTIGENTNA TEORIJA
-Teorija o liderstvu prema kojoj lidere treba staviti u situaciju koja najbolje odgovara njihovom liderskom stilu da bi performanse radne grupe bile na maksimalnom nivou.
3.1.Liderski stil:najmanje poželjan saradnik
Za merenje liderskog stila, Fidler koristi Skalu najmanje poželjnog saradnika LPC. 
Od osoba koje popunjavaju upitnik se traži da razmotre ljude s kojima su sarađivali i da izaberu 1 osobu s kojom su imali najgoru saradnju.
Oni koji svog najmanje poželjnog saradnika opišu pozitivno, imaju liderske stilove orijentisane na odnose. Oni koji ga opišu negativno, imaju liderske stilove orijentisane na zadatke.
3.2. Povoljnost situacije
-Koliko određena situacija omogućava lideru da utiče na ponašanje članova grupe ili ga sprečava u tome. 
Tri faktora određuju povoljnost:
a) odnosi lidera i članova grupe – koliko sledbenici poštuju i vole svoje lidere i koliko im veruju,
b) strukturisanost zadatka – koliko su jasno definisani zahtevi na osnovu kojih podređeni izvršava zadatke,
c) moć položaja – koliko je moć lidera da zapošljavaju, opuštaju, nagrađuju i kažnjavaju radnike. 
4. TEORIJA PUT-CILJ 
-Teorija o liderstvu prema kojoj lideri mogu da povećavaju zadovoljstvo i performanse podređenih tako što će im objasniti i otvoriti put do cilja i povećati broj i raznovrsnost nagrada koje se dodeljuju za dostizanje ciljeva. 
4.1. Liderski stilovi
- Direktno liderstvo podrazumeva da lider zaposlenima govori šta se tačno od njih očekuje, da im pruža uputstva za izvršenje zadatka, određuje dinamiku rada, postavlja standarde radnog učinka i stara se da poštuju pravila i propise. (koristiti kod nestrukturisanih zadataka, radnika sa spoljašnjim lokusom, neiskusnim radnicima...)
- Liderstvo orijentisano na podršku – podrazumeva da je lider ljubazan i pristupačan, da brine o zaposlenima, tretira ih kao jednake i stvara prijatnu atmosferu za rad. (kod jednostavnih zadataka koji se mnogo ponavljaju, stresnih zadataka, radnika kojima nedostaje samopouzdanje)
- Participativno liderstvo podrazumeva da se lider savetuje sa zaposlenima i traži njihove predloge i sugestije pre donošenja odluka. (kod složenih zadataka, radnika sa unutrašnjim lokusom, radnika koji nisu zadovoljni nagradama, iskusnih radnika...)
- Liderstvo orijentisano na postignuća podrazumeva da lider postavlja izazovne ciljeve, mnogo očekuje od zaposlenih i pokazuje da veruje u to da će zaposleni preduzeti odgovornost i uložiti vandredan napor. (kod zadataka koji nisu izazovni)
4.2. Faktori koji se tiču podređenih
- Percipirana sposobnost – odnosi se na to koliko podređeni veruju da su sposobni da uspešno obavljaju svoj posao
- Lokus kontrole – odrednica ličnosti koja pokazuje koliko kontrole ljudi veruju da imaju nad onim što im se dešava u životu. Osobe sa unutrašnjim lokusom kontrole veruju da je ono što im se dešava rezultat njihovih izbora i postupaka, a osobe sa spoljašnjim lokusom kontrole smatraju da je ono što im se dešava rezultat spoljnih faktora. 
Faktori vezani za okruženje:
- Formalni sistem autoriteta - skup pravila, rocedura i politika jedne organizacije.
- Primarna radna grupa - stepen učešća ili emocionalne podrške usmerene na posao u radnoj grupi u kojoj zaposleni rade.

5. NORMATIVNA TEORIJA ODLUČIVANJA (model Vrum-Jeton-Jago)
-Teorija koja ukazuje na to kako lideri mogu da utvrde koji je odgovarajući nivo učešća zaposlenih u donošenju odluka.
5.1.Stilovi odlučivanja 
Kreću se od autokratskog odlučivanja (kada lideri sami donose odluke), preko konsultativnog odlučivanja (kada razgovaraju sa podređenima o problemima, ali ipak sami donose odluke), do grupnog odlučivanja (kada razgovaraju sa podređenima o problemima i onda traže od grupe da donese odluku).

Strateško liderstvo – sposobnost da se predviđa, rasuđuje, održava fleksibilnost, strateški razmišlja i sarađuje sa drugima da bi se pokrenule promene koje će obezbediti pozitivnu budućnost za organizaciju. 
6. VIZIONARSKO LIDERSTVO
-liderstvo kojim se stvaa pozitivna slika budućnosti koja motiviše članove organizacije i pruža smernice za buduće planiranje i postavljanje ciljeva. Može biti:
6.1.Harizmatično liderstvo
-Bihevioralne tendencije i lične osobine lidera koje stvaraju jaku vezu između njih i njihovih sledbenika. 
Harizmatični lideri su jaki, samopouzdani i dinamični, sledbenici su im lojalni...
a) Etični harizmatični lideri daju sledbenicima šanse da se usavršavaju, otvoreni su i za pozitivne i za negativne povratne informacije, uvažavaju doprinose drugih, pružaju informacije i imaju moralne standarde koji ističu više interesne grupe, organizacije ili društva. 
b) Neetični harizmatični lideri kontrolišu sledbenike i manipulišu njima, rade ono što je najbolje za njih same, a ne za njihove organizacije, žele da čuju samo pozitivne povratne informacije, pružaju samo informacije povoljne za njih, sopstvene interese stavljaju ispred interesa svih drugih. 
6.2. Transformaciono liderstvo 
-Liderstvo kojim se obezbeđuje razumevanje i prihvatanje svrhe i misije grupe i kojim se zaposleni podstiču da osim ličnih potreba i interesa imaju u vidu i ono što je dobro za grupu. 
Ima 4 komponente:
a) Harizmatično liderstvo/idealizovani uticaj znači da se transformacioni lideri postavljaju kao uzori za svoje sledbenike
b) Inspirativna motivacija – transformacioni lideri motivišu i inspirišu sledbenike tako što njihov rad čine smislenim i izazovnim. Pokazuju posvećenost ciljevima. 
c) Intelektualna stimulacija – transformacioni lideri ohrabruju sledbenike da budu kreativni i inovativni, da preispituju pretpostavke i da na nov način pristupaju problemima i situacijama čak i ako se njihove ideje razlikuju od liderovih. 
d) Individualizovana pažnja – transf. lideri poklanjaju pažnju individualnim potrebama sledbenika tako što stvaraju šanse za učenje, prihvataju i tolerišu individualne razlike, podstiču dvosmernu komunikaciju i umeju da slušaju druge.  
Transakciono liderstvo – zasnovano na procesu razmene u kome se sledbenici nagrađuju za dobar učinak i kažnjavaju za loš. 

VI  UPRAVLJANJE KOMUNIKACIJOM 
Komunikacija je proces prenošenja informacija od jedne do druge osobe ili mesta.
1.1.Osnovni proces percepcije
Percepcija je proces u kome pojedinci obraćaju pažnju na informacije iz svog okruženja, organizuju ih, tumače i pamte.
Perceptivni filteri su razlike zasnovane na ličnosti, psihologiji ili iskustvu koje utiču na ljude da zanemare određene stimulanse ili da na njih obrate pažnju.
Procesi percepcije:
a) pažnja – proces u kome osoba primećuje određene stimulanse.
b) organizovanje – proces uključivanja novih informacija u postojeće znanje.
c) tumačenje – proces pripisivanja značenja novom znanju
d) pamćenje – proces memorisanja protumačenih informacija
1.2. Problemi vezani za percepciju
Selektivna percepcija – tendencija da primetimo i prihvatimo predmete i informacije koji su u skladu sa našim vrednostima, uverenjima i očekivanjima, a da istovremeno zanemarimo ili odbacimo nedosledne informacije. 
Zatvaranje – tendencija da popunjavamo praznine koje proizilaze iz nedostatka informacija tako što pretpostavljamo da je ono što ne znamo u skladu sa onim što već znamo.

1.3. Percepcije drugih 
Teorija atribucije – teorija prema kojoj svi mi imamo osnovnu potrebu da razumemo i objasnimo uzroke ponašanja drugih ljudi.
Dva tipa: 
a) unutrašnja atribucija prema kojoj je ponašanje dobrovoljno ili pod kontrolom pojedinca,
b) spoljašnja atribucija prema kojoj je ponašanje nedobrovoljno i izvan kontrole pojedinca.
Odbrambena sklonost – tendencija da ljudi smatraju da su prema ličnim osobinama i situaciji slični nekom ko ima teškoće ili nevolje. 
Fundamentalna greška atribucije – tendencija da zanemare spoljašnje uzroke ponašanja i da postupke drugih ljudi pripišu unutrašnjim uzrocima. 
1.4. Samopercepcija 
Pristrasnost prema samom sebi – tendencija da precenjujemo sopstvenu vrednost time što uspehe pripisujemo sebi (unutrašnji uzroci), a neuspehe drugim ljudima ili okruženju (spoljašnji uzroci).

2.1. Proces komunikacije 
Model procesa komunikacije i njegove komponente:
pošiljalac poruke (poruka koju treba poslati, šifrovanje poruke, prenošenje poruke putem kanala komunikacije); primalac poruke (prijem poruke, dešifrovanje poruke i poruka koju je primalac razumeo) i buka/šum koja otežava prenošenje planirane poruke, npr žargon. 
Šifrovanje – prebacivanje poruke u pismeni, usmeni ili simbolički oblik koji primalac može da prepozna i razume. 
Dešifrovanje – proces na osnovu koga primalac prevodi usmeni, pismeni ili simbolički oblik poruke u sadržaj koji on razume. 
Povratna informacija za pošiljaoca – povratna poruka pošiljaocu koja pokazuje kako je primalac razumeo poruku.
Žargon – rečnik specifičan za određenu profesiju ili grupu; oblik buke. 

2.2. Formalni kanali komunikacije
-Sistem zvaničnih kanala kojima se prenose poruke i informacije koje su odobrene u organizaciji.
Tri formalna kanala komunikacije:
a) Komunikacija prema dole – ide od viših ka nižim nivoima u organizaciji,
b) Komunikacija prema gore – ide od nižih ka višim nivoima u organizaciji,
c) Horizontalna komunikacija – odvija se između menadžera i radnika koji su na istom organizacionom nivou. 
2.3. Neformalni kanali komunikacije („vinova loza“)
-Prenošenje poruka od zaposlenog do zaposlenog izvan formalnih kanala komunikacije.
Nastaju od neformalnih komunikacionih mreža kao što su:
a) Lanac ogovaranja gde jedan pojedinac prenosi informacije drugim menadžerima i radnicima
b) Grozdasti lanac gde više ljudi saopštava informacije nekolicini svojih prijatelja. 
2.4. Mentorstvo i savetovanje: komunikacija „1 na 1“
Mentorstvo – komunikacija sa određenim pojedincem sa direktnim ciljem da se poboljša njegov učinak ili ponašanje na poslu. 
Savetovanje – komunikacija sa određenim pojedincem o pitanjima koja nisu direktno povezana sa poslom, ali koja utiču ili se negativno odražavaju na njegov radni učinak (stres, briga o deci, zdravstveni problemi, planiranje penzije...).
2.5. Neverbalna komunikacija 
-je bilo koji oblik komunikacije u kojoj se ne koriste reči. 
Dve vrste:
a) Kinezija – pokreti tela i lica. (gestovi rukom, izrazi lica, kontakt očima, prekrštanje nogu...)
b) Parajezik – ton, visina i jačina glasa, brzina i način govora (tj.kako se u govoru koriste tišina, pauze ili oklevanje). 

3.  UPRAVLJANJE KOMUNIKACIJOM „1 NA 1“
3.1. Izbor pravog medija 
Medij za komunikaciju je metod koji se koristi za prenošenje usmene ili pismene poruke.
Dve vrste:
a) Usmena komunikacija podrazumeva sastanke u 4 oka i grupne sastanke putem telefonskih poziva, video-konferencija itd.
b) Pismena komunikacija se odvija putem pisama, elektronske pošte i dopisa. Prikladna za saopštavanje jednostavnih poruka. 
3.2. Slušanje
Čuti znači opažati zvuke, a slušati znači svesno se potruditi da nešto čujete. 
Aktivno slušanje – slušalac preuzima polovinu odgovornosti za uspešnu komunikaciju tako što sagovorniku aktivno daje objektivne povratne informacije koje pokazuju da tačno razume ono što je on rekao. (gledajte sagovornika u oči...)
Empatično slušanje – razumevanje stanovišta i ličnog referentnog okvira govornika i pružanje povratnih informacija koje sagovorniku pokazuju to razumevanje. (pokažite da ga razumete..)
3.3. Pružanje povratnih informacija 
Destruktivne povratne informacije – one koje sadrže kritiku, bez namere da budu korisne i skoro uvek imaju za posledicu negativnu reakciju ili odbrambeni stav primaoca. 
Konstruktivne povratne informacije – pružaju se s ciljem da budu korisne, da nekom pomognu ili da ga ohrabre. 


4. UPRAVLJANJE  KOMUNIKACIJOM  SA  CELOM  ORGANIZACIJOM
4.1. Poboljšanje prenosa: širenje poruke 
Elektronska pošta, on-lajn forumi za diskusiju, video-prenos ili snimak govora i konferencija i masovno slanje govorne pošte. 
On-lajn forumi za diskusiju su ekvivalent diskusionih grupa na internetu koji se korsti u kompaniji; koristeći alate za komunikaciju zasnovane na vebu ili softveru koji su dostupni u kompaniji, zaposleni mogu na jednostavan način da postavljaju pitanja i razmenjuju znanja. 
Video prenos/snimak govora i sastanaka odnosi se na govore i sastanke prvobitno održane za manju publiku, koji se ili istovremeno prenose na drugim lokacijama u kompaniji ili se snimaju da bi ti snimci kasnije bili razdeljeni i pregledani. 

4.2. Poboljšanje prijema: čuti šta drugi misle i osećaju
Organizaciona tišina – kada se zaposleni uzdržavaju od davanja informacija o problemima i otvorenim pitanjima u organizaciji. 
Metodi prevazilaženja organizacione tišine:
a) Kompanijske linije za anonimne pozive – telefonski brojevi koje svako u kompaniji može da pozove anonimno da bi ostavio informacije za viši menadžment. 
b) Povratne informacije dobijene anketiranjem – informacije koje se od članova organizacije skupljaju u anketama i koje se zatim organizuju, distribuiraju i koriste za pripremu akcionih planova koji treba da donesu poboljšanja. 
Neformalni sastanci top menadžera i zaposlenih nižeg nivoa su 1 od najboljih načina da top menadžeri čuju šta drugi misle i osećaju. Jedan od načina da se dobije precizna slika o dešavanjima u kompaniji jesu iznenadne posete raznim delovima organizacije. 
Blog je lični veb-sajt na kome se mogu naći nečiji lični stavovi ili preporuke, kratak pregled vesti i komentari čitalaca. Eksterne blogove pišu ljudi izvan kompanije i dobar su način da se sazna šta drugi misle o vašoj organizaciji. 

VII  KONTROLA
Regulatorni proces kojim se uspostavljaju standardi za ostvarenje organizacionih ciljeva, upoređuju stvarne performanse sa tim standardima i preduzima korektivna akcija kada je to neophodno. 

1.PROCES KONTROLE
1.1.Standardi  
-Osnov za poređenje pomoću koga se meri koliko su organizacione performanse zadovoljavajuće ili nezadovoljavajuće. 
Kompanije takođe utvrđuju standarde tako što slušaju komentare, žalbe i predloge kupaca. 
Benčmarking – proces u kome se utvrđuje koliko dobro druge kompanije izvršavaju poslovne funkcije ili zadatke.
1.2.Poređenje sa standardima 
Metod koji maloprodavci često koriste da bi proverili da li se ispunjavaju standardi jeste korišćenje „tajnih kupaca“, koji posećuju njihove lokale pretvarajući se da su kupci, a zapravo tamo odlaze da utvrde da li zaposleni pružaju odgovarajuću uslugu kupcima. 
1.3. Korektivna akcija 
-da se utvrde odstupanja od željenih performansi, da se analiziraju i da se zatim pripreme i sprovedu planovi za otklanjanje tih nedostataka. 
1.4. Dinamički, kibernetički proces
Kontrola je stalni, dinamički, kibernetički proces. 
Kibernetički proces – proces upravljanja ili održavanja pravog pravca kretanja. 
1.5. Naknadna, tekuća i prethodna kontrola
Naknadna kontrola je mehanizam za sakupljanje informacija o nedostacima u performansama nakon što se ti nedostaci jave. 
Tekućom kontrolom rešavaju se problemi svojstveni naknadnoj kontroli tako što se informacije o nedostacima u performansama sakupljaju dok se ti nedostaci javljaju.
Prethodna kontrola je mehanizam za praćenje inputa a ne autputa, s ciljem da se nedostaci u performansama spreče ili maksimalno smanje pre nego što se jave. 
1.6. Kontrola nije uvek vredna truda ili moguća
Kontrola se gubi kada ponašanje i radne procedure nisu usklađeni sa standardima. 
Da bi utvrdili da li je kontrola vredna truda, menadžeri treba da procene troškove regulacije – troškove povezane sa sprovođenjem ili održavanjem kontrole. Ako su oni veći od koristi koje donosi organizaciji, kontrola nije vredna truda. 
Kibernetička izvodljivost – koliko je moguće sprovesti svaki korak u procesu kontrole. Ako se ne može sprovesti 1 ili više koraka, može biti nemoguće održati efektivnu kontrolu. 
2  METODI KONTROLE 
2.1. Birokratska kontrola 
-Kontrola „odozgo nadole“, kojom menadžeri pokušavaju da utiču na ponašanje zaposlenih tako što ih nagrađuju ili kažnjavaju za poštovanje ili nepoštovanje organizacionih politika, pravila i procedura. 
Menadžeri, međutim, više koriste kazne nego nagrade.
2.2. Objektivna kontrola
-Upotreba jasno uočljivih kriterijuma za merenje ponašanja ili rezultata zaposlenih s ciljem da se procene performanse i utiče na ponašanje. 
Dve vrste: 
a) Objektivna kontrola je regulisanje ponašanja i postupaka zaposlenih na poslu. 
b) Kontrola autputa je regulisanje rezultata ili autputa zaposlenih korišćenjem nagrada i podsticaja. 
2.3. Normativna kontrola 
-Regulisanje ponašanja i odluka radnika na osnovu široko prihvaćenih organizacionih vrednosti i uverenja. 
Uspostavlja se tako što kompanije pažljivo biraju koga će zaposliti i menadžeri i zaposleni uče šta treba a šta ne treba da rade posmatrajući iskusne radnike. 
2.4. Udružena kontrola 
-Regulisanje ponašanja i odluka radnika na osnovu vrednosti i uverenja radne grupe. 
Obično se javlja kada kompanije daju autonomnim radnim grupama samostalnost i odgovornost za izvršavanje zadataka. U prvoj fazi, članovi grupe uče da sarađuju, nadgledaju 1 drugog i formiraju uverenja koja će usmeravati njihovo ponašanje. U drugoj fazi javljaju se i formalizuju objektivna pravila kojima se usmerava i kontroliše ponašanje. 
2.5. Samokontrola/samoupravljanje
-Sistem kontrole u kome menadžeri i radnici kontrolišu svoje ponašanje tako što postavljaju sopstvene ciljeve, nadgledaju svoj napredak i nagrađuju sebe za ostvarenje ciljeva. 

3. ŠTA TREBA KONTROLISATI ?
3.1. Balansirano merenje rezultata 
-Merenje organizacionih performansi u 4 važne oblasti: finansije (kako nas akcionari vide), kupci (kako nas oni vide), interne operacije (u čemu možemo da budemo izuzetno dobri) i inovacija i učenje (možemo li da nastavljamo da se popravljamo).
     Menadžeri treba da postave konkretne ciljeve i izmere performanse u svakoj od 4 oblasti i da svedu na minimum mogućnost suboptimizacije. 
Suboptimizacija – poboljšanje performansi u jednom delu organizacije koje izaziva smanjenje performansi u drugom delu. 
3.2. Finansijska perspektiva: kontrolisanje budžeta, novčanih tokova i dodate ek vrednosti
Analizom novčanih troškova se predviđa kako će promene u preduzeću uticati na njegovu sposobnost da primi više novca nego što treba da isplati. 
Bilans stanja – računovodstveni izveštaj koji pruža pregled finansijske pozicije kompanije u određenom trenutku. 
Bilans uspeha („izveštaj o dobitku i gubitku“) – računovodstveni izveštaj koji pokazuje prihode, rashode i neto dobitak organizacije u određenom vremenskom periodu. 
Finansijski koeficijenti – proračuni na osnovu kojih se obično prati likvidnost, efikasnost i profitabilnost preduzeća tokom vremena u poređenju sa drugim preduzećima iz iste grane. 
Budžeti – planovi na osnovu kojih menadžeri odlučuju kako će raspodeliti dostupan novac da bi na najbolji način ostvarili ciljeve kompanije. 
Dodatna ekonomska vrednost (EVA) – iznos za koji profiti kompanije (prihodi minus rashodi minus porezi) premašuju cenu kapitala u određenoj godini. 
EVA je pozitivna kada profiti kompanije premašuju cenu kapitala u određenoj godini. 
EVA pokazuje da li se zaista isplati ulagati u preduzeće, divizion, odeljenje ili proizvod. 
Dodata tržišna vrednost – kumulativna dodata ekonomska vrednost koju kompanija stvara tokom vremena. 
3.3. Perspektiva kupaca: kontrolisanje odliva kupaca
Odliv kupaca – način procene performansi koji zahteva da kompanije utvrde koji ih kupci napuštaju i izmere brzinu kojom gube kupce. 
Kompanije koje razumeju zašto kupci odlaze mogu da preduzmu korake da reše probleme. 
3.4. Interna perspektiva: kontrola kvaliteta
Kvalitet se definiše i meri na 3 načina: 
a) Izvrsnost – da se proizvede proizvod ili usluga neprevaziđenih performansi i karakteristika,
b) Vrednost – percepcija kupaca da je kvalitet proizvoda odličan za ponuđenu cenu, 
c) Usaglašenost sa specifikacijama – da proizvodi i usluge odgovaraju standardima.
3.5. Perspektiva inovacije i učenja: kontrola otpada i zagađivanja 
-Podrazumeva stalno poboljšanje postojećih proizvoda i usluga; ponovno učenje i redizajniranje procesa u kojima se stvaraju proizvodi i usluge i pitanja kao što je smanjenje otpada i zagađenja. 
Tri strategije za prevenciju i redukciju otpada: 
a) Dobro gazdovanje – održavanje kancelarija, postrojenja i opreme, brza popravka...
b) Zamena materijala – zamena toksičnih i opasnih materijala manje štetnim materijalima
c) Promena procesa – promena koraka s ciljem da se eliminiše ili smanji otpad. 
Četiri nivoa smanjenja otpada: 
a) Prevencija i redukcija otpada – da se spreči pojava otpada i zagađenja ili da se smanje. 
b) Recikliranje i ponovna upotreba – materijali se iznova koriste dokle god je to moguće ili se skupljaju radi recikliranja
c) Tretman otpada – da kompanije koriste hemijske, biološke i druge procese da bi potencijalno opasan otpad pretvorile u bezopasna jedinjenja. 
d) Odlaganje otpada – treba da se koriste postrojenja za preradu ili ekološki bezbedne deponije.


VIII  UPRAVLJANJE INFORMACIJAMA 
Murov zakon – prognoza da će cena računara padati za 50% svakih 18 meseci, pri čemu će se procesorska snaga računara udvostručavati. 
Sirovi podaci – činjenice i brojke. 
Informacije – korisni podaci koji mogu da utiču na nečije odluke i ponašanje. 
Razlika između podataka i informacija je što informacije imaju kontekst. 
1 STRATEŠKI  ZNAČAJ  INFORMACIJA 
1.1. Održavanje konkurentske prednosti 
Tri ključna pitanja:
Prvo, da li određena informaciona tehnologija stvara vrednost za firmu time što smanjuje troškove ili pruža bolji proizvod ili uslugu; drugo, da li konkurentske firme koriste istu ili različite informacione tehnologije; treće, da li je drugoj kompaniji teško da napravi ili kupi informac. tehnologiju koju ta firma koristi. 
2 KORISNE INFORMACIJE:
2.1. Tačne informacije 
- pre nego što se informacije iskoriste za donošenje odluka, treba da se proveri da li su tačne. 
2.2. Potupne informacije 
Zbog nepotpunih informacija, teško je prepoznati probleme i odrediti moguća rešenja. 
2.3. Relevantne informacije – da se odnose na probleme s kojima se suočava kompanija. 
2.4. Pravovremene informacije – da ih imate u pravo vreme.
2.5. Troškovi prikupljanja – troškovi pribavljanja podataka koje nemate
2.6. Troškovi obrade – troškovi pretvaranja sirovih podataka u informacije koje se mogu iskoristiti.
2.7. Troškovi skladištenja – troškovi arhiviranja informacija u fizičkom ili elektronskom obliku tako da mogu kasniej da se pronađu i upotrebe. 
2.8. Troškovi pristupa – troškovi preuzimanja ranije sačuvanih i obrađenih informacija.
2.9. Troškovi prenosa – troškovi prenošenja informacija od jednog do drugog mesta. 

3.1. Beleženje informacija 
Manuelno beleženje je spor i skup proces koji zahteva veliko angažovanje radnika i podrazumeva da se podaci beleže i unose ručno u uređaj za skladištenje podataka. 
Elektronsko beleženje informacija: 
Bar-kodovi  - oznake u vidu vertikalnih linija različite širine i rasporeda, koje predstavljaju numeričke podatke.  Prednost -čitaju se korišćenjem ručnog skenera ili skenera oblika olovke. 
RFID oznake – sadrže vrlo male mikročipove koji prenose informacije putem radiotalasa i koje se koriste za utvrđivanje broja i lokacije predmeta u koje su umetnuti. Može da pomogne u održavanju odgovarajućeg nivoa zaliha u supermarketima.
Elektronski skeneri – elektronski uređaj koji pretvara štampani tekst i slike u digitalne slike. 
Uslovi za dobar skener su da ima mehanizam za automatsko povlačenje dokumenata i softver za optičko prepoznavanje znakova (pomoću koga se originalni ili digitalizovani dokumenti skeniraju i pretvaraju u tekst ASCII).

3.2. Obrada informacija 
- Pretvaranje sirovih podataka u smislene informacije. 
Data mining (DM) – proces otkrivanja obrazaca i odnosa u ogromnim količinama podataka. 
U procesu DM, skup podataka se deli na pola, pronalaze se obrasci u jednoj polovini i validnost tih obrazaca se testira tako što se oni traže u drugoj polovini skupa. 
Podaci se uzimaju iz skladišta podataka – gde se čuva ogromna količina podataka koji su pripremljeni za analizu DM tako što su otklonjene greške i podaci koji se ponavljaju. 
Dve vrste DM: 
a) Dirigovani data mining – proces u kome korisnik od softvera za DM traži da pronađe i testira određene obrasce i odnose u skupu podataka. 
b) Nedirigovani data mining – proces u kome korisnik traži od softvera za DM da otkrije sve obrasce i odnose koje može da nađe u skupu podataka. 
Obrasci asocijacija ili afiniteta postoje kada se dva ili više elemenata iz baze podataka pojavljuju zajedno u statistički značajnom broju. 
Obrasci redosleda postoje kada se 2 ili više elemenata iz baze podataka zajedno pojavljuju prema statistički značajnom obrascu u kome 1 od elemenata prethodi drugom. 
Prediktivni obrasci – obrasci pomoću kojih se identifikuju elementi iz baze podataka koji se razlikuju. 
Klasteri postoje kada se 3 ili više elemenata iz baze podataka pojavljuju zajedno u statistički značajnom broju. 

3.3. Zaštita informacija 
- Proces kojim se isključivo ovlašćenim licima obezbeđuje pouzdan i stalan pristup podacima u formatu koji je pogodan za korišćenje. 
Podaci mogu da se unište na različite načine: napadi na veb-servere, virusima i šijunskim/reklamnim softverima, softverom za razbijanje lozinki, fišingom (pri kome se falsifikovani e-mailovi i veb-stranice koriste da bi se korisnici naveli da daju lične podatke)..
Koraci koji treba da se preduzmu da bi se obezbedili podaci i mreže podataka: 
Provera identiteta – potvrđivanje da potencijalni korisnici zaista jesu oni za koje se predstavljaju,
Autorizacija – davanje dozvole korisnicima čiji je identitet potvrđen da pristupe podacima, softveru i sistemima. 
Dvostruka provera identiteta – zasnovana na onom što korisnici znaju, kao što je lozinka i onom što imaju kod sebe, kao što je identifikaciona kartica. 
Biometrija – identifikovanje korisnika na osnovu jedinstvenih, merljivih telesnih karakteristika, npr. prepoznavanjem otiska prsta ili skeniranjem dužice oka. 
Zaštitni zid – zaštitno hardversko ili softversko sredstvo koje je postavljeno između računara u internoj mreži organizacije i spoljnih mreža kao što je internet. Sprečava ljude iz kompanije da pristupe nedozvoljenim sajtovima (pornići :D). 
Virus  - program ili deo programskog koda koji se bez vašeg znanja vezuje za druge programe na računaru i može da izazove bilo šta od bezazlene trepćuće poruke, preko reformatiranja hard-diska, do pada cele mreže. 
Enkripcija podataka – pretvaranje podataka u složene, šifrovane digitalne zapise koje mogu da dešifruju samo ovlašćeni korisnici koji poseduju ključeve za dešifrovanje. 
Virtuelne privatne mreže (VPN) – softver koji omogućava bezbedno šifrovanje podataka koje šalju zaposleni čiji su računari van kompjuterske mreže kompanije, dešifruje podatke kada stignu u kompanijsku mrežu i ponavlja isti postupak kada se podaci šalju nazad zaposlenima izvan mreže. 
Enkripcija SSL (sloj bezbednih priključaka) – zasnovana na vebu da bi se obezbedili bezbedan spoljni pristup podacima i programima. Koristi se ako se zlatni katanac ili ključ pojave pri dnu veb-brauzera. 

4.1. Interni pristup informacijama i njihovo prenošenje
Izvršni informacioni sistem (EIS) – sistem obrade podataka u kome se koriste eksterni i interni izvori podataka da bi se obezbedile informacije koje su im potrebne za praćenje i analizu organizacionih performansi. 
Intranet – privatna mreža kompanije koja zaposlenima omogućava da na jednostavan način pristupe informacijama i da ih prenose i objavljuju koristeći internet softver. 
Korporativni portal – kombinacija EIS i intraneta, koja omogućava menadžerima i zaposlenima da koriste veb-brauzer za pristup kompanijskim informacijama koje su prilagođene njihovim potrebama i za obavljanje specijalizovanih transakcija. 

4.2. Eksterni pristup informacijama i njihovo prenošenje 
Elektronska razmena podataka (EDI) – kada dve kompanije prevode informacje o nabavkama i narudžbinama u standardizovani format da bi omogućile direktno elektronsko prenošenje tih informacija iz kompjuterskog sistema jedne kompanije u kompjuterski sistem druge. 

Ekstranet – mreža koja dozvoljava kompanijama da razmenjuju informacije i obavljaju transakcije tako što autsajderima omogućava da putem veb-brauzera pristupe delovima kompanijskog intraneta ili informacionog sistema za koje imaju dozvolu za pristup. 
4.3. Prenošenje znanja i ekspertize 
Podaci i informacije nisu isto što i znanje. Znanje je razumevanje koje se stiče na osnovu informacija. 
Sistem za podršku odlučivanju (DSS) – pomaže menadžerima da razumeju određene vrste problema i potencijalna rešenja i analiziraju uticaj različitih mogućih odluka. 
Ekspertski sistem – sadrži specijalizovano znanje i pravila odlučivanja koja koriste eksperti i iskusni donosioci odluka i ima cilj da korisnicima koji nisu eksperti omogući da iskoriste tu bazu znanja za donošenje odluka. 


IX  UPRAVLJANJE USLUŽNIM I PROIZVODNIM OPERACIJAMA 
1.PRODUKTIVNOST 
- Mera performansi koja pokazuje koliko je inputa potrebno da bi se proizveo ili stvorio autput. 
Produktivnost = autputi : inputi 
1.1. Značaj produktivnosti 
Veća produktivnost za kompanije znači niže troškove, niže cene, bržu uslugu, veće tržišno učešće i profite; takođe proizvode čini jeftinijim i boljim; a za zemlju znači jer omogućava viši životni standard. 
1.2. Vrste produktivnosti
Parcijalna produktivnost pokazuje koliko je određene vrste inputa potrebno da bi se proizveo autput.
parc.produktivnost = autputi : jedna vrsta inputa
Produktivnost rada obično pokazuje cenu ili br sati potreban da bi se proizveo autput.

Multifaktorska produktivnost pokazuje koliko je rada, kapitala, materijala i energije potrebno da bi se proizveo autput. 
multifakt.profukt. = autputi : (rad + kapital + materijali + energija)
2 KVALITET 
- Proizvod ili usluga bez defekata, ili karakteristike proizvoda ili usluge koje zadovoljavaju potrebe kupca. 
2.1. Karakteristike proizvoda i usluga vezane za kvalitet 
Kvalitetni proizvodi poseduju 3 karakteristike: 
a) pouzdanost (što više vremena prođe pre nego što se desi kvar proizvod je pouzdaniji)
b) jednostavnost servisiranja (koliko je lako ili teško poraviti proizvod)
c) trajnost (prosečno vreme do kvara koji se ne može otkloniti)
Kvalitetne usluge poseduju 5 karakteristika: 
a) pouzdanost (da se usluga dosledno izvršava na odgovarajući način)
b) opipljivi aspekti ( izgled kancelarija, opreme i zaposlenih koji pružaju usluge)
c) sposobnost reagovanja (koliko je davalac usluge brz i spreman da pruži dobru uslugu)
d) poverenje (verovanje u to da su davaoci usluga stručni, učtivi i pouzdani)
e) empatija (koliko davaoci usluga posvećuju pažnju individualnim brigama i problemima klijenata)
2.2. ISO 9000 i 14000
ISO (grčki isos, znači jednak/sličan)
ISO 9000 – serija od 5 međunarodnih standarda (od ISO 9000 do ISO 9004) za postizanje doslednosti u menadžmentu kvaliteta i osiguranju kvaliteta u kompanijama širom sveta.
ISO 14000 – serija međunarodnih standarda za upravljanje, kontrolu i smanjenje štetnih uticaja organizacije na životnu sredinu. 
2.3. Američka nacionalna nagrada za kvalitet Boldridž
Dodeljuje je Nacionalni institut za standarde i tehnologiju.
Predstavlja način da se američkim kompanijama oda priznanje za njihova dostignuća vezana za kvalitet i poslovne performanse.  Nagrade mogu biti dodeljene u sl. kategorijama: proizvodnja, usluge (prijava 6000 dolara) mala preduzeća (3000 dolara), obrazovanje i zdravstvo. 
2.4. Upravljanje ukupnim kvalitetom (TQM)
- Integrisana strategija koja se primenjuje u celoj organizaciji s ciljem da se poboljša kvalitet proizvoda i usluga. 
Za TQM su karakteristična 3 pristupa: 
a) Usresređenost na kupce – cilj organizacije da se usresredi na zadovoljavanje potreba kupaca na svim svojim nivoima. 
b) Zadovoljstvo kupaca – cilj organizac da obezbedi proizvode i usluge koji zadovoljavaju ili premašuju očekivanja kupaca. 
c) Neprekidno poboljšanje – trajna posvećenost organizacije stalnoj analizi i unapređenju procedura koji se koriste za proizvodnju proizvoda i usluga. Često podrazumeva i smanjenu varijaciju. Varijacija znači da proizvod po svom obliku/stanju/izgledu odstupa od standarda kvaliteta koji važi za taj proizvod. 
d) Timski rad – saradnja između menadžera i zaposlenih koji nisu menadžeri, između različitih poslovnih funkcija i između kompanija, kupaca i dobavljača.  
3 USLUŽNE OPERACIJE
3.1. Uslužno-profitni lanac
Zasniva se na kvalitetu tretmana koji zaposleni dobijaju od davalaca internih usluga u kompaniji, kao što su menadžment, odeljenje za plate, ljudske resurse itd.
Dobra interna usluga proizvodi:
a) Zadovoljstvo zaposlenih – javlja se kada se kompanije prema njima ophode na način koji zadovoljava ili premašuje njihova očekivanja,
b) Uslužnu sposobnost – predstava zaposlenog o njegovoj sposobnosti da dobro usluži kupce. 
3.2. Oporavak usluge i osnaživanje
Oporavak usluge – proces tokom koga se radi na tome da vrlo nezadovoljni kupci ponovo postanu zadovoljni. 
Mnoge kompanije „osnažuju“ svoje uslužne radnike -  daju autoritet i odgovornost da donose odluke na osnovu kojih se odmah rešavaju problemi kupaca. 
4  PROIZVODNE OPERACIJE 
4.1. Nivo obrade u proizvodnim operacijama 
Najviši nivo obrade – operacija izrade po narudžbini – proizvodna operacija u kojoj obrada ili montaža proizvoda ne počinje dok ne stigne narudžbina kupca.  (visokospecijalizovani proizvodi, kastomizovani proizvodi...)
Umeren nivo obrade – operacija sklapanja po narudžbini – u kojoj su proizvodni procesi podeljeni na posebne delove koji se kombinuju da bi se napravili polukastomizovani proizvodi.
Najniži nivo obrade – operacije izrade za zalihe – u kojoj se naručuju delovi i sklapaju standardizovani proizvodi pre prijema narudžbina od kupaca. 
4.2. Fleksibilnost proizvodnih operacija
- Koliko lako i brzo u proizvodnim operacijama mogu da se promene broj, vrsta i karakteristike proizvoda koji se izrađuju. Omogućava kompanijama da brzo reaguju na promene na tržištu.
Proizvodne operacije:
a) Kontinuirani tok proizvodnje – proizvodna operacija u kojoj se proizvodi izrađuju kontinuirano, a ne u intervalima. 
b) Linijski tok proizvodnje – proizvodni procesi koji su unapred definisani, odvijaju se prema određenom redosledu ili linearno i namenjeni su izradi jednog tipa proizvoda. 
c) Proizvodnja u serijama – proizvodna operacija u kojoj se roba proizvodi u velikim serijama u standardnim količinama.
d) Proizvodne radnje –pr.operacije u kojima se proizvodi izrađuju po meri ili u malim serijama

5 ZALIHE 
- Količina i broj sirovina, delova i gotovih proizvoda koje kompanija ima u svom posedu. 
5.1. Vrste zaliha:
a)  Zalihe sirovina - osnovni inputi u procesu proizvodnje.
b) Zalihe delova (komponenti) – osnovni delovi koji se koriste u proizvodnji i koji se dobijaju od sirovina
c) Zalihe poluproizvoda – polugotovi proizvodi koji se sastoje od sklopljenih delova
d) Zalihe gotovih proizvoda – finalni autputi proizvodnih operacija. 
5.2. Merenje zaliha
Tri mere zaliha: 
a) Prosečne ukupne zalihe – prosečna ukupna količina zaliha u određenom periodu. Mogu da se utvrde računanjem srednje vrednosti zaliha na kraju svakog radnog dana u jednom mesecu.
b) Trajanje zaliha u nedeljama – br nedelja koji je potreban kompaniji da potroši zalihe koje trenutno poseduje. Ako ima zalihe za premalo nedelja, rizikuje da se javi nedostatak zaliha (situacija kada kompanija potroši zalihe gotovog proizvoda). 
c) Obrt zaliha – koliko puta godišnje kompanija proda ili „obrne“ svoje prosečne zalihe. 
5.3. Troškovi održavanja zaliha:
a) Troškovi naručivanja – tr.vezani za naručivanje zaliha, uključujući troškove unosa podataka, telefonskih poziva, dobijanje ponuda, ispravljanje grešaka i odlučivanje o tome kada i koliko zaliha treba poručiti. 
b) Troškovi podešavanja – tr.promene ili podešavanja mašine tako da može da proizvodu drugu vrstu robe. Dve vrste tr.podesavanja: zastoj i gubitak efikasnosti. 
c) Troškovi držanja zaliha (tr.posedovanja zaliha) – tr.čuvanja zaliha dok se one ne koriste ili prodaju. (tr skladišta, osiguranje zaliha, porezi na zalihe, tr zastarevanja i oportunitetni tr.)
d) Troškovi nedostatka zaliha – tr.koji nastaju kada kompanija potroši zalihe proizvoda. 
5.4. Upravljanje zalihama 
Cilj je da kompanija ne dođe u situaciju da nema dovoljno zaliha proizvoda, čime bi izazvala nezadovoljstvo kupaca i drugo, da kompanija ima minimalan nivo zaliha. 
Tehnike upravljanja zalihama: 
Ekonomična količina za naručivanje (EQQ) – sistem formula koji pomaže da se utvrdi koliko zaliha treba naručiti i koliko često to treba činiti. 
Sistem zaliha just-in-time (JIT) – delovi stižu od dobavljača upravo onda kada su potrebni u svakoj fazi proizvodnje. 
Kanban – sistem JIT zasnovan na upotrebi kartica koji pokazuje kada je vreme da se naruče nove zalihe. Kanban na japanskom znači „znak“.
Planiranje potreba za materijalima (MRP) – sistem upravljanja proizvodnjom i zalihama kojim se precizno utvrđuju plan proizvodnje, veličina proizvodnih serija i zalihe potrebne za izradu gotovih proizvoda. 
Nezavisni sistem tražnje – nivo jedne vrste zaliha ne zavisi od nivoa druge vrste zaliha.
Zavisni sistem tražnje – nivo zaliha zavisi od broja gotovih jedinica koje treba proizvesti. 

